ພະນັກງານຊ່ອຍ​ເຫລື​ອ ຊາວອະເມຣິກັນ ໄດ້ຖືກປ່ອຍໂຕແລ້ວ
ພະນັກງານຊ່ອຍຜູ້ຍິງຂອງກຸ່ມສາສະຫນາຄຣີດ Samaritan’s Purse ​ໄດ້ຖືກລັກພາຕົວໄປໃນ ເດືອນພິດສະພາແລ້ວນີ້ທີ່ບ້ານ Abu Ajura ໃນເຂດ Darfur ໃຕ້​.
ກະຊວງການຕ່າງປະເທດຂອງ Sudan ຖະແຫລງວ່າ ພະນັກງານຊ່ອຍເຫລືອຊາວອະເມຣິກັນຄົນນຶ່ງ ທີ່ໄດ້ ຖືກລັກພາຕົວໄປແລະກັກຂັງໄວ້ ດົນກ່ວາ 100 ມື້ ໃນເຂດ Darfur ນັ້ນໄດ້ຖືກປ່ອຍແລ້ວ ຜູ້ກ່ຽວ ຊຶ່ງເປັນພະນັກງານຊ່ອຍຜູ້ຍິງຂອງກຸ່ມສາສະຫນາ ຄຣີດ Samaritan’s Purse ໄດ້ຖືກລັກພາຕົວໄປໃນ ເດືອນພິດສະພາແລ້ວນີ້ທີ່ບ້ານ Abu Ajura ໃນເຂດ Darfur ໃຕ້ ໃນອີກດ້ານນຶ່ງນັ້ນ ໂຄສົກຂອງກອງທັບ Sudan ກ່າວໃນ ວັນຈັນມື້ນີ້ວ່າ ພວກນັກບິນຊາວຣັດເຊຍສອງຄົນໄດ້ຖືກ ລັກພາຕົວໄປໃນຕອນບ່າຍຂອງວັນອາທິດວານນີ້ ທີ່ Nyala ເມືອງຫຼວງຂອງເຂດ Darfur ໃຕ້ ພວກເຫັນເຫດການເວົ້າວ່າ ຄົນຮ້າຍໄດ້ ຈີ້ນັກບິນສອງຄົນນັ້ນ ໃຫ້ຂຶ້ນລົດຈິບໄປກັບພວກເຂົາ ພວກກ່ຽວເປັນນັກປິນຂອງ ການບິນ Badr ຂອງ Sudan ທີ່ລໍາລຽງ ສຳພະລະແລະຜູ້ໂດຍສານ ຂອງໂຄງການ ຊ່ອຍເຫຼືອນາໆຊາດຕ່າງໆ ເທື່ອນີ້ເປັນເທື່ອທີສອງ ທີ່ຊາວຕ່າງປະເທດຖືກລັກພາໂຕໄປໃນເຂດ Darfur ໃນໄລຍະ ເວລາບໍ່ຮອດນຶ່ງເດືອນ